10. ΒΑΣΙΛΙΚΟΝ ΔΙΑΤΑΓΜΑ της 24 Ιουν./8 Ιουλ. 1958 (ΦΕΚ Α' 105) Περί καταρτίσεως, διαδικασίας υποβολής κυρώσεως, ανακοινώσεως και δημοσιότητος Κανονισμών Εργασίας. Έχοντες υπ' όψει: 1)Τας διατάξεις της παρ. 5 του άρθρ. 2 του υπ' αριθ. 3789/57 Ν.Δ/τος "περί τροποποιήσεως και συμπληρώσεως ενίων διατάξεων της Εργατικής Νομοθεσίας". 2)Τας διατάξεις του Α.Ν. 560/45 "περί οργανώσεως του Υπουργείου Εργασίας" ως ούτος ετροποποιήθη και συνεπληρώθη μεταγενεστέρως. 3)Τας διατάξεις των άρθρ. 1 και 2 του από 6.5.1956 Β.Δ/τος "περί καθορισμού αρμοδιοτήτων της Διευθύνσεως Εργασίας και των περιφερειακών Υπηρεσιών Διαιτησίας Συλλογικών και ατομικών διαφορών εργασίας του Υπουργείου Εργασίας και συνθέσεως τούτων. 4)Τας υπ' αριθ. 2/9.1.58 και 3/14.1.58 γνωμοδοτήσεις του Εθνικού Γνωμοδοτικού Συμβουλίου Κοινωνικής Πολιτικής. 5)Την υπ' αριθ. 103/1958 έκθεσιν πρακτικών του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.1.-Η επεξεργασία των κανονισμών Εργασίας διενεργείται κατά ην ως κατωτέρω οριζομένην διαδικασίαν μερίμνη του Τμήματος Συμβάσεως Εργασίας. Άρθρ.2.-Ίνα επιληφθή το Τμήμα Κανονισμών Εργασίας του Εθνικού Γνωμοδοτικού Συμβουλίου Κοινωνικής Πολιτικής δέον όπως ο ενδιαφερόμενος υποβάλη εις το Υπουργείον Εργασίας σχετικήν αίτησιν μετά 10 αντιγράφων σχεδίων Κανονισμού, συνοδευομένων υπό σχετικής αποδείξεως καταθέσεως του παραβόλου παρά τη Εθνική Τραπέζη Ελλάδος και Αθηνών κατά τα οριζόμενα εν άρθρ. 5 του Ν.Δ. 3789/59. Άρθρ.3.-1.Το Τμήμα Συμβάσεως Εργασίας, εφ' όσον πρόκειται περί κανονισμού επιχειρήσεως απασχολούσης άνω των 70 μισθωτούς, συντάσσει συνοπτικήν έκθεσιν, εις ην διατυπούνται αι επί του Κανονισμού παρατηρήσεις τόσον από απόψεως νομιμότητος όσον και από απόψεως ουσίας. 2.Προκειμένου περί επιχειρήσεως απασχολούσης κάτω των 70 μισθωτούς, το Τμήμα Συμβάσεως Εργασίας, εν τη εκθέσει σημειοί ητιολογημένως την γνώμην του, εάν συντρέχη λόγος καταρτίσεως κανονισμού ή ου. 3.Εις αμφοτέρας τας περιπτώσεις, το Τμήμα Συμβάσεως Εργασίας μεριμνά δια την διανομήν των εγγράφων εισηγήσεων μετά των αντιγράφων του Κανονισμού εις τον Πρόεδρον και τα μέλη του Σελ. 54,74 Τεύχος 1292 - Σελ. 82 Τμήματος Κανονισμού Εργασίας του Εθνικού Γνωμοδοτικού Συμβουλίου Κοινωνικής Πολιτικής. Άρθρ.4.-1.Ενώπιον του Τμήματος Κανονισμού Εργασίας του Εθνικού Γνωμοδοτικού Συμβουλίου Κοινωνικής Πολιτικής παρίσταται ως εισηγητής αναπτύσσων και προφορικώς την εισήγησιν και παρέχων πάσαν πληροφορίαν, ο προϊστάμενος του Τμήματος Συμβάσεως Εργασίας. 2.Το Τμήμα Κανονισμών Εργασίας δύναται οσάκις κρίνη σκόπιμον, να ορίζη και ειδικόν εισηγητήν εκ των μελών του. 3.Εις τας συνεδριάσεις μετέχουν ο γραμματεύς του τμήματος Κανονισμού Εργασίας μετά του αναπληρωτού του, οριζόμενοι υπό του Προέδρου εκ του βοηθητικού προσωπικού της Γραμματείας του Εθνικού Γνωμοδοτικού Συμβουλίου Κοινωνικής Πολιτικής. Άρθρ.5.-Μετά την συζήτησιν του Κανονισμού και την λήψιν αποφάσεως ο Κανονισμός επανέρχεται εις το Τμήμα Συμβάσεως Εργασίας, όπερ αφού προσαρμόση τούτον προς την ληφθείσαν απόφασιν του τμήματος κανονισμών Εργασίας τον υποβάλλει προς έγκρισιν εις τον Υπουργόν Εργασίας. Άρθρ.6.-Μετά την έγκρισιν υπό του Υπουργού Εργασίας, ο εγκριθείς κανονισμός κοινοποιείται: α)Εις το Γραφείον Επιθεωρήσεως Εργασίας, εις ο υπάγεται η Επιχείρησις. β)Εις το Τμήμα Συμβάσεως Εργασίας. γ)Εις τον εργοδότην ον αφορά ούτος και δ)Εις τας κατά το άρθρ. 7 παρ. 2 του Νόμ. 3239/ 55, γενικωτέρας σημασίας, επαγγελματικάς οργανώσεις των εργοδοτών και μισθωτών. Άρθρ.7.-1.Ο εργοδότης υποχρεούται να γνωστοποιήση τον Κανονισμόν εις το προσωπικόν της επιχειρήσεώς του, συμφώνως τη παρ. 2 του άρθρ. 1 του Ν.Δ. 3789/57. 2.Οι κανονισμοί Εργασίας, δέον να εκτυπώνται και να διανέμωνται υπό του εργοδότου εις τους αιτούντας μισθωτούς των. Άρθρ.8.-Δια την εφαρμογήν των διατάξεων του Ν.Δ. 3789/57 και του παρόντος Δ/τος, δύναται ο Υπουργός της Εργασίας να αναθέτη εις υπαλλήλους της Διευθύνσεως Εργασίας και Υπηρεσίας Διαιτησίας εκ των κεκτημένων ειδικήν μόρφωσιν και πείραν, όπως προβαίνωσιν εις ειδικούς ελέγχους, υποβάλλοντες σχετικάς αναφοράς. Άρθρ.9.-Δια τας κατά την παρ. 3 του άρθρ. 1 του Ν.Δ. 3789/1957 υποβαλλομένας εφέσεις των μισθωτών ενώπιον του Τμήματος Κανονισμών Εργασίας, οφείλει τούτο, εντός δύο μηνών από της υποβολής να εκδώση την απόφασίν του. 333 15.Α.ια.10 Εσωτερικοί Κανονισμοί Εργασίας